smcproject/ml-wiki-sentences huggingface dataset:
മലയാളചലച്ചിത്രമായ ദ ട്രൂ സ്റ്റോറിയിലെ അഭിനയത്തിനുശേഷം, കുടുംബമഭിമുഖീകരിച്ച പ്രശ്നങ്ങളോടു പ്രതികാരംചെയ്യുന്ന, ഗംഗയെന്നൊരു സ്വാതന്ത്ര്യസമരസേനാനിയുടെ ചെറുമകളുടെ വേഷമവതരിപ്പിച്ച തെലുങ്ക് ചിത്രമായ ചാന്ദിയിലുമഭിനയിച്ചു.
2014 ൽ ദർശന്റെ നായികയായി കന്നഡചിത്രമായ അംബരീഷയിൽ അഭിനയിച്ചു.
കൂട്ടിലടച്ച കടുവകളെ ഉൾക്കൊള്ളുന്ന മൃഗശാലകൾ ബഹിഷ്‌കരിക്കാൻ പൊതുജനങ്ങളോടാഹ്വാനംചെയ്തുകൊണ്ട്, 2014 ൽ അവർ പെറ്റയുടെ ഒരു പരസ്യകാമ്പെയ്‌നിനു പോസ് ചെയ്തിരുന്നു.
ഫാമിലിമാൻ എന്ന പരമ്പരയിൽ മനോജ് ബാജ്‌പായ് അവതരിപ്പിച്ച ഒരു സൂപ്പർ ചാരന്റെ, മിടുക്കിയും സുന്ദരിയും നിപുണയുമായ ഭാര്യയായി വെബ് സീരീസ് ലോകത്തേക്കും അവർ ചുവടുവച്ചു.
2017 ഓഗസ്റ്റ് 23 ന് നടന്ന ഒരു സ്വകാര്യ ചടങ്ങിൽവച്ച് ഇവന്റ്സ് ഓർഗനൈസറായ മുസ്തഫ രാജിനെ പ്രിയമണി വിവാഹം കഴിച്ചു.
കന്നഡ, മലയാളം, തമിഴ്, ഹിന്ദി, ഇംഗ്ലീഷ്, തെലുങ്ക് എന്നിവ നന്നായി സംസാരിക്കാൻ അവർക്ക് കഴിയുന്നു.
അഭിനയിച്ച ചിത്രങ്ങൾ വർഷം കൊല്ലം കഥാപാത്രം ഭാഷ കൂടുതൽ 2003 എവരെ അടഗാടു പ്രിയാമണി തെലുങ്ക് 2004 കൺകളാൽ കൈത് സൈ വിദ്യ സദഗോപ്പൻ തമിഴ് 2004 സത്യം സോന മലയാളം 2005 അത് ഒരു കനാ കാലം തുളസി തമിഴ് 2005 ഒറ്റ നാണയം ചിപ്പി മലയാളം 2006 പെല്ലൈന കൊതാലോ ലക്ഷ്മി തെലുങ്ക് 2006 മധു മേർസി തമിഴ് 2007 പരുത്തി വീരൻ മുത്തഴഗ് തമിഴ് മികച്ച നടിക്കുള്ള ദേശീയപുരസ്കാരം
മികച്ച നടിക്കുള്ള ഫിലിംഫെയർ പുരസ്കാരം-തമിഴ് മികച്ച നടിക്കുള്ള തമിഴ്നാട് സംസ്ഥാന പുരസ്കാരം മികച്ച നടിക്കുള്ള വിജയ്‌ പുരസ്കാരം 2007 ടോസ്സ് നൈന തെലുങ്ക് 2007 യമധോങ്ക മഹേശ്വരി തെലുങ്ക് 2007 നവ വസന്തം അഞ്ജലി തെലുങ്ക് 2007 മലൈകോട്ടൈ മലർ തമിഴ് 2008 തൊട്ട നളിന തമിഴ് 2008 ഹരേ റാം അഞ്ജലി തെലുങ്ക് 2008 തിരക്കഥ മാളവിക മലയാളം മികച്ച നടിക്കുള്ള ഫിലിംഫെയർ പുരസ്കാരം-മലയാളം 2008 കിംഗ്‌ തെലുങ്ക് 2009 ദ്രോണ ഇന്ദു തെലുങ്ക് 2009 മിതൃധു ഇന്ദു തെലുങ്ക് 2009 പുതിയ മുഖം അഞ്ജന മലയാളം 2009 ആറുമുഖം യാമിനി തമിഴ് 2009 നിനൈത്താലേ ഇനിയ്ക്കും മീര തമിഴ് 2009 പ്രവരഖ്യുടു ശൈലജ തെലുങ്ക് 2009 രാം പൂജ കന്നഡ 2010 ശംഭോ ശിവ ശംഭോ മുനിമ്മ തെലുങ്ക് 2010 സാധ്യം സുഹാനി തെലുങ്ക് 2010 ഗോലിമാർ പവിത്ര തെലുങ്ക് 2010 രാവണൻ വെണില്ല തമിഴ് 2010 രാവൻ ജമുനി ഹിന്ദി 2010 പ്രാഞ്ചിയേട്ടൻ ആൻഡ്‌ ദി സൈന്റ്റ് പദ്മശ്രീ മലയാളം 2010 ഏനോ ഒന്തര മധുമതി കന്നഡ 2010 രക്ത ചരിത്ര II ഭവാനി ഹിന്ദി 2010 രഗട അഷ്ടലക്ഷ്മി തെലുങ്ക് 2011 രാജ് മൈഥിലി തെലുങ്ക് 2011 ഒൺലി വിഷ്ണുവർധന മീര കന്നഡ 2011 ക്ഷേത്രം നാഗ പെഞ്ചാലമ്മ സോഹിനി അഗ്ഗർവാൾ തെലുങ്ക് 2012 കോ കോ കാവേരി കന്നഡ 2012 അന്ന ബോണ്ട്‌ മീര കന്നഡ 2012 ഗ്രാൻഡ്‌ മാസ്റ്റർ ദീപ്തി മലയാളം 2012 ചാരുലത ചാരു, ലത തമിഴ്, കന്നഡ, തെലുങ്ക് 2013 ലക്ഷ്മി പ്രിയ കന്നഡ 2013 ചെന്നൈ എക്സ്പ്രസ്സ്‌ ഹിന്ദി 2013 ചാന്ദി തെലുങ്ക് 2013 അങ്കുലിക തെലുങ്ക് 2014 Alice: A True Story Alice/Uma മലയാളം Njangalude Veettile Athidhikal Bhavana മലയാളം Ambareesha Smitha കന്നഡ 2015 Ranna പ്രിയാമണി കന്നഡ Special Appearance in the song "What to do" 2016 Kathe Chitrakathe Nirdeshana Puttanna Geethanjali കന്നഡ Kalpana 2 Kalpana കന്നഡ Dana Kayonu Jhummi കന്നഡ Idolle Ramayana Susheela കന്നഡ Mana Oori Ramayanam തെലുങ്ക് 2017 Chowka Mariea D Souza കന്നഡ 2018 Dhwaja Ramya കന്നഡ Ashiq Vanna Divasam Shyni മലയാളം 2019 Pathinettam Padi Gowri Vasudev മലയാളം അതിഥി വേഷം Nanna Prakara Dr. Amrutha കന്നഡ 2020 Virata Parvam 1992 Comrade Bharatakka തെലുങ്ക് Filming Naarappa Sundaramma തെലുങ്ക് Filming Sirivenella TBA തെലുങ്ക് Post production Dr.56 TBA കന്നഡ Filming Maidaan TBA ഹിന്ദി Filming
അവലംബം Priyamani എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ദ്യൗഷ്പിതൃ
Dyáuṣ Pitṛ́ ദ്യൗസ്പതി( വൈദിക സംസ്കൃതം : Dyáuṣpitṛ́ द्यौष्पितृ , അക്ഷരാർത്ഥത്തിൽ ' സ്വർഗ്ഗപിതാവ് ') പ്രോട്ടോ-ഇന്തോ-യൂറോപ്യൻ സ്കൂൾ പിതാവായ ദൈവത്തിൽ നിന്ന് ഉരുത്തിരിഞ്ഞ വേദ പന്തീയോന്റെ 'ഫാദർ ഹെവൻ' ദേവതയാണ്, ഹിന്ദുമതത്തിലെ പുരാതന തിരുവെഴുത്തുകളിൽ പൃഥ്വി മാതാ 'മദർ എർത്ത്' എന്ന ഗാനത്തിൽ ഇത് പ്രത്യക്ഷപ്പെടുന്നു.
പ്രോട്ടോ-ഇന്തോ-യൂറോപ്യൻ മതത്തിന്റെ താരതമ്യ ഫിലോളജി സ്കോളർഷിപ്പിൽ അദ്ദേഹം ശ്രദ്ധേയനാണ്, കാരണം സമാനമായ വൊക്കേഷണൽ, നോമിനേറ്റീവ് ആശയങ്ങൾ ഇന്തോ-യൂറോപ്യൻ ഭാഷയിൽ നിന്ന് സമാനമായ ഒരു വ്യുൽപ്പത്തി പങ്കിടുന്നു, അതായത് Dies Pater Jupiter ( ലാറ്റിൻ ), Zeus Patér ( Zεύς πατήρ , പുരാതന ഗ്രീക്ക് ), ഡൈവാസ്, Tius അല്ലെങ്കിൽ Zio ( പഴയ ഹൈ ജർമ്മൻ ), Toutiks dipater ( സൗത്ത് പിചെനെ ), ഇതിൽ Dyáuṣ Pitṛ́ എല്ലാ അർത്ഥമാക്കുന്നത് 'ആകാശം പിതാവ്'.
ഋഗ്വേദത്തിൽ 1.89.4, 1.90.7, 1.164.33, 1.191.6, 4.1.10 എന്നീ വാക്യങ്ങളിൽ ദ്യൗസ്പിതാ പ്രത്യക്ഷപ്പെടുന്നു.
കൂടാതെ 4.17.4 അവൻ വ്യത്യസ്ത പേരുകളിൽ  പരാമർശിക്കുന്നു,ഉദാഹരണത്തിന് ദ്യാവാപ്രിഥിവി ,  സ്വർഗ്ഗവും ഭൂമിയും എന്ന അർഥത്തിലുള്ളഒരു  ദ്വംദ്വ സംയുക്തം ആണ് പൃഥ്വി മാതാ .
ഗ്രീക്ക് Zeus Pater പോലുള്ള Dyauṣ Pitṛ എന്ന പേര് Dyauṣ Pitṛ ബന്ധപ്പെട്ടിരിക്കുന്നു  , കൂടാതെ ലാറ്റിൻ ( റോമൻ ) Jupiter അടുത്ത ബന്ധപ്പെട്ടിരിക്കുന്നു  .
Dyauṣ Zeus ഒരു നിന്ന് stem പ്രാഗ്-ഇന്തോ-യൂറോപ്യൻ * Dyeus (പുറമേ *Dyḗus Ph₂tḗr തരത്തിൽ എഴുതിയിരിക്കുന്നതെന്ന് *Dyḗws ഇത് കൂടാതെ വേദ മഴ ദേവന്റെ സമാനത പോലുള്ള മറ്റു പല സമാനതകൾ Parjanya വരെ സ്ലാവിക് Perun , ലിത്വാനിയൻ Perkūnas , നോർസ് Thor , Fjörgyn എന്നിവർ പത്തൊൻപതാം നൂറ്റാണ്ടിലെ പണ്ഡിതന്മാരെ താരതമ്യ പുരാണ പഠനങ്ങളിലേക്കും വേദ, Fjörgyn , ഗ്രീക്ക്, റോമൻ ആചാരങ്ങൾക്ക് കൂടുതൽ പുരാതന പ്രോട്ടോ-ഇന്തോ-യൂറോപ്യൻ വേരുകളുണ്ടാകാമെന്ന Fjörgyn നയിച്ചു.
ദ്യൗ എന്ന നാമം  (പിതാ ഇല്ലാതെ ഉപയോഗിക്കുമ്പോൾ)  ആകാശം/സ്വർഗ്ഗം എന്ന് സൂചിപ്പിക്കുന്നു, ഋഗ്വേദത്തിൽ പതിവായി അതിന്റെ  അസ്തിത്വം അംഗീകരിക്കുന്നു.
വേദഗ്രന്ഥത്തിലെ ആകാശത്തെ മൂന്ന് നിരകളായി ഉയരുന്നതായി വിശേഷിപ്പിച്ചു, avamá , madhyamá , uttamá അല്ലെങ്കിൽ tṛtī́ya .
ഇതും കാണുക Ig ഗ്വേദ ദേവതകൾ യുറാനസ് (പുരാണം) പരാമർശങ്ങൾ
നിശ്ചലാവസ്ഥയിലോ ചലനാവസ്ഥയിലോ ഉള്ള ദ്രവങ്ങളിന്മേൽ ബലത്തിന്റെ പ്രഭാവത്തെക്കുറിച്ചുള്ള പഠനമാണ് ദ്രവ ബലതന്ത്രം .
സ്വതന്ത്രമായി ഒഴുകാൻ കഴിയുന്ന പദാർഥങ്ങളെയാണ് ദ്രവങ്ങൾ (fluids) എന്നു വിവക്ഷിക്കുന്നത്.
അതിനാൽ ദ്രാവകങ്ങളെയും (liquids) വാതകങ്ങളെയും (gases) ദ്രവങ്ങളുടെ വിഭാഗത്തിലുൾ പ്പെടുത്താം.
ദ്രവ്യമാനം (mass), സംവേഗം (momentum), ഊർജം (energy) എന്നിവയുടെ അടിസ്ഥാന സംരക്ഷണ നിയമങ്ങൾ ഖരപദാർഥങ്ങൾക്കെന്നതുപോലെ ദ്രവങ്ങൾക്കും ബാധകമാണ്.
എങ്കിലും അവയുടെ ഗണിതീയരൂപങ്ങൾക്കു വ്യത്യാസമുണ്ട്.
അതിനാൽ ദ്രവ ബലതന്ത്രം പ്രത്യേകമായൊരു ശാഖയായി പരിഗണിക്കപ്പെടുന്നു.
ദ്രാവകങ്ങളുടെയും വാതകങ്ങളുടെയും പ്രവാഹവുമായി ബന്ധപ്പെട്ട് പ്രകൃതിയിൽ നാം കാണുന്ന ചില പ്രതിഭാസങ്ങളെ വിശദീകരിക്കുന്നതിനും വ്യവസായ -സാങ്കേതിക രംഗങ്ങളിലും ദ്രവ ബലതന്ത്ര തത്ത്വങ്ങൾ ഉപയുക്തമാണ്.
മെക്കാനിക്കൽ engineering സിവിൽ എൻജിനീയറിങ് , കെമിക്കൽ എൻജിനീയറിങ്, എയ്റോനോട്ടിക്സ്, അസ്റ്റ്രോനോട്ടിക്സ്, ജലവിജ്ഞാനം (Hydrology), സമുദ്രശാസ്ത്രം (Oceanography), കാലാവസ്ഥാശാസ്ത്രം (Meteorology) എന്നീ മേഖലകളിലെല്ലാം ഈ ശാസ്ത്രശാഖയുടെ തത്ത്വങ്ങൾ പ്രയോജനപ്പെടുത്തുന്നുണ്ട്.
വികാസ പരിണാമങ്ങൾ
ബി.സി. 3-ആം നൂറ്റാണ്ടിൽ പ്രഖ്യാപിതങ്ങളായ ആർക്കിമിഡീസിന്റെ പ്ലവന നിയമങ്ങൾ (laws of buoyancy) ആണ് ദ്രവ ബലതന്ത്രത്തിലെ ആദ്യപഠനങ്ങളായി അംഗീകരിക്കപ്പെട്ടിട്ടുള്ളത്.
വിരാമാവസ്ഥ(rest)യിലെ ജലത്തെക്കുറിച്ചുള്ള പഠനമായ ഹൈഡ്രോസ്റ്റാറ്റിക്സ് ഒരു ശാസ്ത്രശാഖയായി ആദ്യം വികാസം പ്രാപിച്ചു.
എന്നാൽ, ചലനാവസ്ഥയിലെ ദ്രവങ്ങളെക്കുറിച്ചുള്ള പഠനം ദീർഘകാലത്തിനുശേഷം മാത്രമാണ് നടന്നിട്ടുള്ളത്.
ദ്രവങ്ങളുടെ ഗുണധർമങ്ങളായ ശ്യാനത (viscosity), ഇലാസ്തികത (elasticity) എന്നിവയെ തൃപ്തികരമായി വിശദീകരിക്കാൻ കഴിയാതിരുന്നതായിരിക്കാം അതിനു കാരണം.
സ്റ്റെവിൻ, ടോറിസെല്ലി , പാസ്കൽ, ന്യൂട്ടൺ , ഓയ്ലർ, ബെർണൗളി, നെവിയർ, സ്റ്റോക്സ്, റെയ്നോൾഡ്സ്, പ്രണ്ഡൽ, കാർമൻ എന്നീ ശാസ്ത്രജ്ഞരുടെ സംഭാവനകളാണ് പിൽക്കാലത്ത് ദ്രവ ബലതന്ത്രശാഖയെ പരിപോഷിപ്പിച്ചത്.
ദ്രവങ്ങളുടെ വ്യത്യസ്ത സ്ഥിതികളെ അടിസ്ഥാനമാക്കി ദ്രവബലതന്ത്രത്തെ പല ഉൾപ്പിരിവുകളായി തിരിച്ചാണ് ആധുനികകാലത്ത് പഠനം നടത്തുന്നത്.
അവയിൽ പ്രധാനപ്പെട്ടവ ഫ്ലൂയിഡ് സ്റ്റാറ്റിക്സ് (വിരാമാവസ്ഥയിലെ ദ്രവങ്ങളെക്കുറിച്ചുള്ള പഠനം) ഫ്ലൂയിഡ് ഡൈനമിക്സ് (ഗതികാവസ്ഥയിലുള്ള ദ്രവങ്ങളെക്കുറിച്ചുള്ള പഠനം) എയ്റോഡൈനമിക്സ് (വാതകങ്ങളുടെ പ്രവാഹത്തെക്കുറിച്ചുള്ള പഠനം) ഗ്യാസ് ഡൈനമിക്സ് (ഗണ്യമായ സമ്മർദനീയതയുള്ള വാതകങ്ങളുടെ പ്രവാഹത്തെക്കുറിച്ചുള്ള പഠനം) മാഗ്നറ്റോഹൈഡ്രോഡൈനമിക്സ് (അയോണീകൃതവാതകങ്ങളുടെ പ്രവാഹത്തെക്കുറിച്ചുള്ള പഠനം)
ദ്രവങ്ങളുടെ ഗുണധർമങ്ങൾ
(Properties of fluids)
ഖരവസ്തുക്കളിൽനിന്നു വ്യത്യസ്തമായി ദ്രവങ്ങളിൽ വളരെ എളുപ്പം വിരൂപണം (deformation) നടത്താൻ കഴിയും.
ദ്രവത്തെ ചലിപ്പിക്കാനും അവയുടെ സ്വതന്ത്രമായ ഒഴുക്ക് നിലനിർത്താനും വളരെ ചെറിയ ഒരു അപരൂപണ ബലത്തിന് (shearing force) സാധിക്കുന്നു.
ദ്രാവകത്തെപ്പോലെ വാതകത്തെ ഒരു പാത്രത്തിൽനിന്നു മറ്റൊന്നിലേക്കു പൂർണമായി പകരാൻ കഴിയുകയില്ല.
എന്നാൽ അപരൂപണബലത്താൽ വാതകത്തിനും വിരൂപണം സംഭവിക്കുന്നുണ്ട്.
പ്രയോഗിക്കപ്പെട്ട ബലത്താൽ എളുപ്പത്തിൽ വിരൂപണം ചെയ്യപ്പെടുമെങ്കിലും ദ്രാവകവും വാതകവും ഈ ബലത്തെ പ്രതിരോധിക്കുന്നുണ്ട്.
ശ്യാനതയാണ് ഈ പ്രതിരോധബലങ്ങളിൽ പ്രധാനം.
വാതകങ്ങളുടെ ശ്യാനത ദ്രാവകങ്ങളുടേതിനെ അപേക്ഷിച്ച് വളരെ കുറഞ്ഞതാണ്.
താപനില ഉയരുമ്പോൾ അവയുടെ ശ്യാനതയും ചെറിയ തോതിൽ ഉയരുന്നു.
എന്നാൽ, താപനില കൂടുമ്പോൾ ദ്രാവകങ്ങളുടെ ശ്യാനത കുറയുകയാണു ചെയ്യുന്നത്.
മർദവും സാന്ദ്രതയും ദ്രവത്തിന്റെ ബലതന്ത്ര ഗുണധർമങ്ങൾ (mechanical properties) ആയി പരിഗണിക്കപ്പെട്ടുപോരുന്നു (ഇവയെ താപഗതിക ഗുണധർമങ്ങളായും പരിഗണിക്കാറുണ്ട്).
വിരാമാവസ്ഥയിലുള്ള ദ്രവങ്ങൾ
ബാഹ്യബലങ്ങളുടെ മർദം വിരാമാവസ്ഥയിലുള്ള ദ്രവങ്ങളെ എങ്ങനെ ബാധിക്കുന്നു എന്ന് ഫ്ലൂയിഡ് സ്റ്റാറ്റിക്സിൽ പ്രതിപാദിക്കുന്നു.
ഭൂഗുരുത്വത്താലുള്ള വസ്തുവിന്റെ ഭാരം, അന്തരീക്ഷമർദം, പിസ്റ്റൺ ഉപയോഗിച്ചു നൽകുന്ന ബലം എന്നിവയെല്ലാം ബാഹ്യബലങ്ങൾക്ക് ഉദാഹരണങ്ങളാണ്.
ഗുരുത്വബലത്തിന്റെ പ്രഭാവത്താൽ, ആഴം കൂടുന്നതനുസരിച്ച് മർദവും വർധിക്കുന്നു.
നിരീക്ഷിത ബിന്ദുവിന്റെ മുകളിലുള്ള ദ്രവത്തിന്റെ ഭാരംകൂടി കണക്കിലെടുക്കേണ്ടതുകൊണ്ടാണ് ഇപ്രകാരം സംഭവിക്കുന്നത്.
ഗതികാവസ്ഥയിലുള്ള ദ്രവങ്ങൾ.
ഒഴുക്കിന്റെ രീതിയും സംവഹന സംവിധാനത്തിന്റെ സ്വഭാവവുമനുസരിച്ച് ദ്രവങ്ങളുടെ പ്രവാഹത്തെ വിവിധ ഇനങ്ങളായി തിരിച്ച് പരിഗണിക്കുന്നു.
ഇതാണ് ഫ്ലൂയിഡ് ഡൈനമിക്സിലെ പ്രതിപാദ്യം.
വിവിധയിനം പ്രവാഹങ്ങൾ അസമ്മർദനീയ പ്രവാഹം
(incompressible flow)
സാന്ദ്രതയും (density) വിശിഷ്ട ഭാരവും (specific weight) സ്ഥിരമായിട്ടുള്ള ദ്രവത്തിന്റെ പ്രവാഹം.
സാധാരണ താപനിലയിലും മർദത്തിലുമുള്ള ദ്രാവകങ്ങളുടെയും വാതകങ്ങളുടെയും പ്രവാഹം ഈ വിഭാഗത്തിൽ പരിഗണിക്കുന്നു.
സമ്മർദനീയ പ്രവാഹം
(compressible flow) അധിധ്വനിക പ്രവാഹം
സാന്ദ്രതയും വിശിഷ്ട ഭാരവും സ്ഥിരമല്ലാത്ത ദ്രവങ്ങളുടെ പ്രവാഹം.
വാതക ഗതികത്തിലെ പഠനങ്ങൾ ഈ വിഭാഗത്തിൽ ഉൾ പ്പെടുത്തിയിരിക്കുന്നു.
അടഞ്ഞ കുഴലിലെ പ്രവാഹം
(closed conduit flow)
പൈപ്പുകളിലൂടെയോ മറ്റ് അടഞ്ഞ ചാനലുകളിലൂടെയോ അന്തരീക്ഷമർദത്തിലല്ലാതെയുള്ള ദ്രാവകങ്ങളുടെ പ്രവാഹം.
തുറന്ന വാഹികയിലെ പ്രവാഹം
(open channel flow)
അന്തരീക്ഷ മർദത്തിലേക്കു തുറന്ന പ്രതലമുള്ള ദ്രാവകങ്ങളുടെ പ്രവാഹം.
അധിധ്വനിക പ്രവാഹം
(supersonic flow)
ഒരു നിർദിഷ്ട ദ്രവം അതിലൂടെയുള്ള ശബ്ദത്തിന്റെ വേഗതയെക്കാൾ കൂടിയ വേഗതയിൽ പ്രവഹിക്കുന്ന അവസ്ഥ.
അവധ്വനിക പ്രവാഹം
(subsonic flow)
ദ്രവത്തിലൂടെയുള്ള ശബ്ദപ്രവേഗത്തെ അപേക്ഷിച്ച് കുറഞ്ഞ പ്രവേഗത്തിലുള്ള ദ്രവപ്രവാഹം.
സ്ഥിര പ്രവാഹം
(steady flow) സ്ഥിര പ്രവാഹവും അസ്ഥിര പ്രവാഹവും
ഒരു നിശ്ചിത സമയത്തേക്ക് സ്ഥിരമായി നിൽക്കുന്ന രീതിയിലുള്ള പ്രവാഹം.
അസ്ഥിര പ്രവാഹം
(unsteady flow)
സമയം മാറുന്നതനുസരിച്ച് വ്യത്യാസപ്പെടുന്നയിനം പ്രതിരൂപ(pattern)ത്തോടുകൂടിയ പ്രവാഹം.
തരംഗ ചലനം.
ഏകസമാന പ്രവാഹം
(uniform flow)
നിശ്ചിത ദൂരത്തിനുള്ളിൽ സ്ഥിരപ്രവേഗത്തോടെയുള്ള പ്രവാഹം.
സ്ഥിര വ്യാസമുള്ള പൈപ്പ്‌ലൈനിലെ പ്രവാഹം.
ഏകസമാനമല്ലാത്ത പ്രവാഹം
(non uniform flow)
പ്രവാഹപാതയിലെ ഓരോ ബിന്ദുവിലും പ്രവേഗമാറ്റത്തോടെയുള്ള പ്രവാഹം.
ധാരാരേഖീ പ്രവാഹം
(streamline or laminar flow)
ദ്രാവകത്തിലെ ഓരോ സ്തരവും മറ്റൊന്നിനുമേൽ മൃദുവായി (smooth), വിക്ഷോഭത്തിന് ഇടനല്കാതെ തെന്നിനീങ്ങുന്നതാണ് ധാരാരേഖീ പ്രവാഹം.
ഒഴുക്കിന്റെ വേഗം ഒരു നിശ്ചിത അളവിൽ (ക്രാന്തിക പ്രവേഗം) കുറഞ്ഞിരുന്നാൽ മാത്രമേ പ്രവാഹം ധാരാരേഖീയമാകൂ.
വിക്ഷുബ്ധ പ്രവാഹം
(turbulent flow)
തുടർച്ചയായ ചുഴികളോടെയുള്ള പ്രവാഹം.
ഇതിൽ, ദ്രവകണങ്ങൾ നിരന്തരമായി കൂടിക്കലരുന്നതിനാൽ ഒരു നിശ്ചിത കണത്തിന്റെ കൃത്യമായ സ്ഥാനനിർണയനമോ പഥനിർണയനമോ സാധ്യമല്ല.
അതിനാൽ ഇത്തരം പ്രവാഹത്തെ സാംഖ്യികീയമായി (statistically) മാത്രം പരിഗണിക്കുന്നു.
ഇവയിൽ ധാരാരേഖീയവും വിക്ഷുബ്ധവുമായ പ്രവാഹങ്ങളെയാണ് പ്രധാനമായും വേർതിരിച്ചു പഠനവിധേയമാക്കുന്നത്.
നെവിയർ-സ്റ്റോക്സ് സമീകരണങ്ങൾ (Navier-Stokes equations) വഴി ധാരാരേഖീ പ്രവാഹത്തെ വിശദീകരിക്കാൻ കഴിയുന്നു.
വിക്ഷുബ്ധ പ്രവാഹത്തെക്കുറിച്ചുള്ള സമീകരണങ്ങൾ കൂടുതൽ സങ്കീർണങ്ങളാണ്.
സാധാരണ ഒഴുക്കിന്റെ പ്രവേഗം വർധിക്കുമ്പോൾ അത് അസ്ഥിരമായി മാറുകയും ധാരാരേഖീയത്തിൽനിന്ന് വിക്ഷുബ്ധ അവസ്ഥയിലേക്കു വ്യതിയാനപ്പെടുകയും ചെയ്യുന്നു.
ദ്രവകണങ്ങൾ വളരെ അനിയമിത പഥങ്ങളിലൂടെ ഒഴുകാൻ തുടങ്ങുകയും ചുഴികൾ (eddies) രൂപപ്പെടുകയും ചെയ്യും.
ദ്രവം ധാരാരേഖീ പ്രവാഹത്തിൽനിന്ന് വിക്ഷുബ്ധ പ്രവാഹത്തിലേക്കു കടക്കുന്ന പ്രവേഗമൂല്യത്തെ ക്രാന്തിക പ്രവേഗം (critical velocity) എന്നു വിളിക്കുന്നു.
ദ്രാവകങ്ങളുടെ കാര്യത്തിൽ രണ്ടിനം പ്രവാഹങ്ങളുടെയും പ്രധാന ലക്ഷണങ്ങൾ താഴെ കൊടുക്കുന്നു.
പൊതുവേ, ഒരു പ്രവാഹം ധാരാരേഖീയമാണോ വിക്ഷുബ്ധമാണോ എന്ന് അതിന്റെ റെയ്നോൾഡ്സ് നമ്പർ (Re) അടിസ്ഥാനമാക്കി നിർണയിക്കാനാകും.
Re=ρLV/μഎന്ന സമീകരണം വഴി റെയ്നോൾഡ്സ് നമ്പർ കണ്ടുപിടിക്കാം.
ഇവിടെ ρ സാന്ദ്രതയെയും L നീളത്തെയും (ജ്യാമിതീയവും ലാക്ഷണികവുമായ നീളം) V പ്രവേഗത്തെയും μ ശ്യാനതയുടെ ഗുണാങ്കത്തെയും (coefficient of viscosity) പ്രതിനിധാനം ചെയ്യുന്നു.
Re മാനങ്ങളില്ലാത്ത (dimensionless) ഒരു ശുദ്ധ സംഖ്യ ആണ്.
Re യുടെ മൂല്യം കുറഞ്ഞിരുന്നാൽ പ്രവാഹം ധാരാരേഖീയവും, ക്രാന്തികമൂല്യം കടന്നുകഴിഞ്ഞാൽ (Re
പ്രവാഹം ഏതു തരത്തിലുള്ളതായാലും ശ്യാനത മൂലം യാന്ത്രികോർജം താപോർജമായി രൂപാന്തരപ്പെടും.
പൈപ്പുകളിലൂടെയും മറ്റു വാഹികകളിലൂടെയുമുള്ള പ്രവാഹവുമായി ബന്ധപ്പെട്ട പ്രശ്നങ്ങൾ നിർധാരണം ചെയ്യുമ്പോൾ ഈ പ്രക്രിയകൂടി പ്രത്യേകം പരിഗണിക്കേണ്ടതുണ്ട്.
വിക്ഷുബ്ധത കഴിയുന്നത്ര കുറയ്ക്കത്തക്ക രീതിയിലാണ് വിമാനങ്ങളും മത്സരഓട്ടത്തിനുള്ള റേസിങ് കാറുകളും മറ്റും രൂപകല്പന ചെയ്യുന്നത്.
എന്നാൽ വിക്ഷുബ്ധത അഭിലഷണീയമായിത്തീരുന്ന സന്ദർഭങ്ങളും നിത്യജീവിതത്തിലുണ്ട്.
ഇംഗ്ലണ്ടിനടുത്തുകൂടി ഒഴുകുന്ന ഉഷ്ണജലപ്രവാഹമാണ് ഗൾഫ് സ്ട്രീരീം .
ഇതിലെ ജലത്തിന്റെ ഒഴുക്ക് തീർത്തും ധാരാരേഖീയം മാത്രമായിരുന്നുവെങ്കിൽ ഇംഗ്ലണ്ട് ഇന്നത്തേതിനെക്കാൾ കൂടുതൽ തണുത്ത പ്രദേശമായി മാറുമായിരുന്നു.
ദ്രവകണങ്ങളുടെ കൂടിക്കലരൽ വർധിപ്പിച്ചുകൊണ്ട് ദ്രവ്യമാനം , സംവേഗം, ഊർജം എന്നിവയുടെ സ്ഥാനാന്തരണ നിരക്ക് കൂട്ടുന്നതിനും വിക്ഷുബ്ധത സഹായകമാകുന്നുണ്ട്.
ഉദാഹരണമായി അടുക്കളയിൽ ഉപയോഗിക്കുന്ന മിക്സറിൽ (മിക്സി) ബ്ലേഡുകൾവഴി ജാറിനുള്ളിൽ വിക്ഷുബ്ധപ്രവാഹം ഉളവാക്കുകയാണു നാം ചെയ്യുന്നത്.
മിക്സറിൽ മുട്ട ഏകസമാനമായി പതപ്പിച്ചെടുക്കാൻ കഴിയുന്നത് ഈ ഗുണവിശേഷത്താലാണ്.
ഓയ്ലർ സമീകരണങ്ങളുടെ (Euler equations) നിർധാരണങ്ങളാണ് ദ്രവ ബലതന്ത്രത്തിൽ കൂടുതലായും ഉപയോഗിക്കുന്നത്.
വിക്ഷുബ്ധപ്രവാഹങ്ങളുടെ കാര്യത്തിൽ, പ്രത്യേകിച്ചും റെയ്നോൾഡ്സ് സംഖ്യ വളരെ കൂടിയിരിക്കുമ്പോൾ, ഗണിതനിർധാരണം സങ്കീർണവും അസാധുവുമായിത്തീരും.
അതിവേഗ കമ്പ്യൂട്ടറുകളുടെ സഹായത്തോടെയുള്ള മാതൃകാപഠനങ്ങൾ (Simulation studies) ആണ് ഇത്തരം സാഹചര്യങ്ങളിൽ പ്രയോജനപ്പെടുത്തുന്നത്.
പൈപ്പുകൾ, പമ്പുകൾ, ഡാമുകൾ , ടർബൈനുകൾ , താപപ്രക്രിയാ പ്ലാന്റുകൾ എന്നിവിടങ്ങളിലെ പ്രവാഹങ്ങൾ; അന്തരീക്ഷത്തിലെയും സമുദ്രത്തിലെയും പ്രവാഹങ്ങൾ; എയർക്രാഫ്റ്റ്, സ്പേയ്സ് ക്രാഫ്റ്റ് എന്നിവയുടെ ഫ്ലൈറ്റുകൾ; പ്ലാസ്മാ പ്രവാഹങ്ങൾ എന്നിവയെ വിശദീകരിക്കാൻ ഈ സമീകരണങ്ങൾ പ്രയോജനപ്പെടുത്തുന്നു.
കൂടാതെ ചലനാവസ്ഥയിലുള്ള ഓട്ടോമൊബൈലുകൾ, കപ്പലുകൾ , തീവണ്ടികൾ എന്നിവയ്ക്കും സ്ഥിരമായി നിൽക്കുന്ന പാലങ്ങൾ , കെട്ടിടങ്ങൾ എന്നിവയ്ക്കും ചുറ്റുമുള്ള ദ്രവപ്രവാഹം കണക്കുകൂട്ടാനും ഇതേ സമീകരണങ്ങൾ തന്നെയാണ് ഉപയോഗപ്പെടുത്തുന്നത്.
അവലംബം പുറത്തേക്കുള്ള കണ്ണികൾ http://www.efunda.com/formulae/fluids/overview.cfm http://www.freebookcentre.net/Physics/Fluid-Mechanics-Books.html http://www.interactiveflows.com/downloads/ Archived 2017-08-03 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ദ്രവ ബലതന്ത്രം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ദ്രവണാങ്കം ഇംഗ്ലീഷ് വിലാസം https://ml.wikipedia.org/wiki/Melting_point
ദ്രവണാങ്കം (melting point), സാധാരണ അന്തരീക്ഷമർദ്ദത്തിൽ ഖരം ഊഷ്മാവു കൂടി ദ്രാവകമായി മാറുന്ന സ്ഥിരതാപനിലയാണ്‌ .
ദ്രവണാങ്കത്തിൽ ഖര-ദ്രാവകാവസ്ഥകൾ ഒരേപോലെ നിലനിൽക്കുന്നു.
ഖരം ദ്രാവകമാകുമ്പോൾ ദ്രവണാങ്കമെന്നും ദ്രാവകാവസ്ഥയിൽ നിന്നും ഖരാവസ്ഥയിലെത്തുമ്പോൾ ഇതിന്‌ ഖരാങ്കമെന്നും പറയും.
വസ്തുക്കളെ അതിശീതീകൃതാവസ്ഥയിൽ എത്തിക്കാൻ സാധിക്കുമെന്നതിനാൽ ഖരാങ്കം ഇപ്പോൾ ഒരു വസ്തുവിന്റെ ഗുണവിശേഷങ്ങളിലൊന്നായി വിശേഷിപ്പിക്കാറില്ല.
പൊതുവേ വസ്തുക്കളുടെ ദ്രവണാങ്കവും ഖരാങ്കവും ഒരേ താപനിലയിലാവുമെങ്കിലും അല്ലാത്ത വസ്തുക്കളും കുറവല്ല.
ഉദാഹരണത്തിന്‌ മെർക്കുറിയുടെ ഖരാങ്കവും ദ്രവണാങ്കവും 234.32 കെൽവിൻ (അല്ലെങ്കിൽ −38.83 °C അഥവാ −37.89 °F) ആണ്‌.
നേരെ മറിച്ച് അഗാർ ഉരുകുന്നത് 85 ഡിഗ്രി സെൽഷ്യസിലും (185 °F) ഖരമാവുന്നത് 31-40 ഡിഗ്രിയിലുമാണ്‌ (89.6 °F to 104 °F).
ഈ പ്രതിഭാസത്തിന്‌ ഹിസ്റ്റെറിസിസ് എന്നു പറയുന്നു.
ദ്രവീകരണം ഇംഗ്ലീഷ് വിലാസം https://ml.wikipedia.org/wiki/Melting ഐസ് വെള്ളമാകുന്നു
ഖരാവസ്ഥയിലുള്ള ഒരു വസ്തു ദ്രാവകാവസ്ഥയിലേക്ക് മാറുന്നതിനെ ദ്രവീകരണം എന്ന് പറയുന്നു.
ചൂടോ മർദ്ദമോ മൂലം ഖരത്തിലെ  തന്മാത്രകൾക്ക് ദ്രവണാങ്കത്തേക്കാൾ കൂടുതൽ താപോർജ്ജം കിട്ടുകയും ആ ഊർജ്ജം ഉപയോഗിച്ച് തന്മാത്രകൾ തമ്മിലുള്ള ബന്ധം മുറിയുകയും ഖരം ദ്രാവകമായി മാറുകയും ചെയ്യുന്നു.
ദ്രവീകൃത പെട്രോളിയം വാതകം വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
ഇംഗ്ലീഷ് വിലാസം https://ml.wikipedia.org/wiki/Liquefied_petroleum_gas
വീടുകളിൽ പാചകാവശ്യത്തിനും , വാഹനങ്ങളിൽ ഇന്ധനമായും , താപോല്പാദനത്തിനും വേണ്ടി ഉപയോഗിക്കുന്ന ഹൈഡ്രോകാർബൺ വാതകങ്ങളുടെ മിശ്രിതമാണ്‌ ദ്രവീകൃത പെട്രോളിയം വാതകം (Liquefied Petroleum Gas; LPG).
ഇപ്പോൾ എയറോസോൾ പ്രൊപ്പല്ലന്റായും റഫ്രിജറന്റായും ഉപയോഗിക്കപ്പെടുന്ന  ക്ലോറൊഫ്ലൂറോകാർബണുകൾക്ക് (CFC)പകരം ഇവ ഉപയോഗിച്ചു വരുന്നു, അന്തരീക്ഷത്തിലെ ഓസോൺ പാളികൾക്ക് ദോഷം വരുത്തുന്നവയാണ് ക്ലോറോഫ്ലൂറോകാർബണുകൾ.
പ്രധാനമായും പ്രൊപ്പെയ്ൻ , ബ്യൂട്ടെയ്ൻ എന്നീ വാതകങ്ങളുടെ മിശ്രിതമാണ്‌ എൽ.പി.ജി. സാധാരണ നിലയിൽ പ്രൊപ്പയ്ൻ 40 ശതമാനവും ബ്യൂട്ടെയ്ൻ 60 ശതമാനവുമായിരിക്കും.
പ്രൊപ്പിലീൻ , ബ്യൂട്ടിലീൻ എന്നിവയും ചെറിയ അളവിൽ കാണപ്പെടുന്നു.
എൽ.പി.ജി നിർമ്മിക്കുന്നത് പെട്രോളിയം അല്ലെങ്കിൽ ഈർപ്പമുള്ള പ്രകൃതിവാതകം ശുദ്ധീകരിച്ചുകൊണ്ടാണ്.1910ൽ ഡോ.വാൾട്ടർ സ്നെല്ലിങ് ആണ് ഇത്
ആദ്യം  നിർമ്മിച്ചത്.
വാണിജ്യാവശ്യങ്ങൾക്ക് വേണ്ടി പ്രത്യക്ഷപ്പെട്ടത് 1912ലാണ്.
ഇത് ഒരു വാതകമായത് കൊണ്ട് കര-ജല മലിനീകരണങ്ങൾ സൃഷ്ടിക്കില്ല.
പക്ഷെ വായുമലിനീകരണം ഉണ്ടാക്കും.
ഇതിന്റെ ജ്വലനതാപമൂല്യം 46.1 MJ/kg ആണ്.
എൽ.പി.ജിയുടെ തിളനില സാധാരണ അന്തരീക്ഷ താപനിലയേക്കാൾ കുറവായതിനാൽ സാധാരണ താപനിലയിൽ ഇതിന് വേഗം ബാഷ്പീകരണം സംഭവിക്കും.
അതിനിൽ സമ്മർദ്ദം ചെലുത്തിയ ഉരുക്കുപാത്രത്തിലാണ് സാധാരണ 
എൽ.പി.ജി വിതരണം ചെയ്യുന്നത്.
ദ്യുലോകം ദേവലോകയിലെ അമാനുഷിക ജീവികളായ ദേവന്മാരുടെ രാജാവായ ഇന്ദ്രൻ
"സ്വർഗ്ഗീയ ലോകം" എന്നതിന്റെ സംസ്കൃത പദമാണ് ദ്യുലോകം .
ഇത് വേദഗ്രന്ഥമായ ശതപത ബ്രാഹ്മണത്തിൽ 16.6.1.8–9 വാക്യങ്ങളിലും പിന്നീടുള്ള ഗ്രന്ഥങ്ങളിലും കാണപ്പെടുന്നു.
ഋഗ്വേദത്തിലുള്ള " ഇതിന്റെ ധാതു DYU (द्यु) പ്രകാശിക്കുന്നത്,   സ്വർഗ്ഗം, തിളങ്ങുന്നആകാശം" എന്നാണ്.
ഈ പദം ഉപനിഷത്തുകളിൽ പ്രത്യക്ഷപ്പെടുന്നു, സൂര്യൻ അതിനെ പ്രകാശിപ്പിക്കുന്നത് കൊണ്ട്അവിടെ "ആകാശം അല്ലെങ്കിൽ സ്വർഗ്ഗം" എന്ന് സൂചിപ്പിക്കുന്നു, .
ഉദാഹരണമായി ബൃഹദാരണ്യക ഉപനിഷത്തിൽ ,  യജ്നവല്ക്യ - ഗര്ഗി സംവാദത്തിൽ  6.2 ഭാഷണത്തിന്റെ തർജ്ജമയിൽ , രാധാകൃഷ്ണൻ ദ്യുലൊകത്തിനു സ്വർഗ്ഗം എന്ന് വിവർത്തനം കൊടുക്കുന്നു.
മറ്റൊരു സാഹചര്യത്തിൽ, ദേവി-ഭഗവത പുരാണ മനുസരിച്ച് ദ്യുലൊക അസ്തിത്വ സാരം ആണ് (സംസാരം ) എവിടെ ഒരാളൂടെ കർമ്മ അനുസരിച്ച് മരിക്കും മുമ്പ്ഒരു ജീവിതം പുറത്തു ജീവിക്കാൻഅവർ മനസ്സുകൾ ദേവന്മാരും ദേവിമാരുമായി പുനർജനിക്കുന്നു.
ഇതും കാണുക വൈകുണ്ഠ ദേവ (ഹിന്ദുമതം) പരാമർശങ്ങൾ ഡെറെറ്റ്, ഡങ്കൻ, സ്മിത്ത്, ഡാനിയേൽ, "ദി അഡയാർ ലൈബ്രറി ബുള്ളറ്റിൻ, വാല്യം 30", 1966, അഡയാർ ലൈബ്രറി, ഗൂഗിൾ ബുക്കുകൾ
ദ്രവം ഇംഗ്ലീഷ് വിലാസം https://ml.wikipedia.org/wiki/Fluid
ദ്രാവകത്തിനും വാതകത്തിനും ഭൗതികശാസ്ത്രത്തിൽ പൊതുവായുള്ള പേരാണ് ദ്രവം .
ആയാസങ്ങൾക്ക് (stress) വിധേയമായശേഷം പൂർവസ്ഥിതിയിലേക്കു തിരിച്ചുവരാനാകാത്തവിധം രൂപമാറ്റം സംഭവിക്കുന്ന പദാർഥങ്ങളാണ് ദ്രവങ്ങൾ.
ഇത്തരം സമ്മർദങ്ങളാണ് ഒഴുക്കിന് (flow) കാരണമാകുന്നത്.
ഖരാവസ്ഥയെ അപേക്ഷിച്ച് ദ്രവങ്ങളുടെ തന്മാത്രകൾക്ക് ചലനസ്വാതന്ത്ര്യം കൂടുതലുണ്ട്.
പരിമിത ചലനസ്വാതന്ത്ര്യമുള്ള ദ്രവത്തെ ദ്രാവകമെന്നും പൂർണ ചലനസ്വാതന്ത്ര്യമുള്ളവയെ വാതകമെന്നും പറയുന്നു.
ഏതൊരു വാതകത്തെയും ഒരു നിശ്ചിത താപനിലയ്ക്കു (critical temperature) താഴെ തണുപ്പിച്ച് മർദത്തിനു വിധേയമാക്കിയാൽ അത് ദ്രാവകമായി മാറും.
ദ്രവത്തിന്റെ ഗുണധർമങ്ങൾ
ഘനത്വം , മർദം , വിശിഷ്ട ഭാരം (specific weight), ശ്യാനത (viscosity), പ്രതലബലം , കേശികത്വം (capillary) എന്നിവ ദ്രവങ്ങളുടെ ഗുണധർമങ്ങളാണ്.
ഘനത്വം വിശിഷ്ട ഭാരം മർദ്ദം വിശിഷ്ട ഭാരം ശ്യാനത
ദ്രവത്തിലെ ചലിച്ചുകൊണ്ടിരിക്കുന്ന വിവിധ സ്തരങ്ങൾ (layers) തമ്മിലുള്ള ഘർഷണത്തെയാണ് ശ്യാനത എന്നു പറയുന്നത്.
ഇതിന്റെ സൂചകമാണ് ശ്യാനതാ ഗുണാങ്കം (coefficient of viscosity).
പ്രതലബലം
തന്മാത്രകളുടെ പരസ്പരാകർഷണംകൊണ്ട് ഒരു ദ്രാവകത്തിന്റെ ഉപരിതലം ഇലാസ്തിക ചർമംപോലെ വലിഞ്ഞുനില്ക്കുന്ന അവസ്ഥയാണ് പ്രതലബലം.
ഇതുമൂലം ദ്രാവകങ്ങൾക്ക് സാന്ദ്രത കൂടിയ ചെറിയ വസ്തുക്കളെ മുങ്ങിപ്പോകാതെ താങ്ങിനിർത്താൻ സാധിക്കുന്നു.
ദ്രാവകത്തുള്ളികൾ ഗോളാകാരം കൈക്കൊള്ളാനും പ്രതലബലമാണ് കാരണം.
കേശികത്വം
ദ്രാവകത്തിലെയും ദ്രാവകത്തിനു തൊട്ടുള്ള ഖരപദാർഥത്തിലെയും തന്മാത്രകൾ തമ്മിലുള്ള ആകർഷണവും (adhesive force) ദ്രാവകത്തിലെ തന്മാത്രകൾ തമ്മിലുള്ള ആകർഷണവും (cohesive force) താരതമ്യം ചെയ്യുമ്പോൾ ആദ്യത്തേതാണ് കൂടുതലെങ്കിൽ ദ്രാവകം പ്രസ്തുത ഖരവസ്തുവിനെ നനയ്ക്കുന്നു (wets) എന്നു പറയും.
അത്തരം വസ്തുക്കളാൽ നിർമ്മിക്കപ്പെട്ട നേർത്ത കുഴലുകളിലൂടെ, ഗുരുത്വബലത്തെ അതിലംഘിച്ച് ദ്രാവകം മേല്പോട്ടു കയറുന്ന പ്രതിഭാസമാണ് കേശികത്വം.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ദ്രവം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ദ്രവാവസ്ഥ (ധനതത്വശാസ്ത്രം) ഇംഗ്ലീഷ് വിലാസം https://ml.wikipedia.org/wiki/Market_liquidity
വിപണനശാസ്ത്രത്തിൽ ഒരു ആസ്തിയുടെ ദ്രവാവസ്ഥ (liquidity) എന്നു പറയുന്നതു് അതിന്റെ വിലയിൽ ഗണ്യമായവ്യത്യാസം വരുത്താതെയും അതോടൊപ്പം തന്നെ മൂല്യത്തിൽഏറ്റവും കുറവുമാത്രം നഷ്ടം വരികയും ചെയ്യുന്ന തരത്തിൽ വിറ്റഴിയാനുള്ള ആ ആസ്തിയുടെ കഴിവിനെയാണു്.
എന്നാൽ അക്കൗണ്ടിങ്ങിൽ ദ്രവാവസ്ഥയുടെ അർത്ഥം വ്യത്യസ്തമാണു്.
ദ്യോതകം
സ്വതന്ത്രമായി നിലനിൽപ്പില്ലാത്തതും വാചകത്തെ മാത്രം ആശ്രയിച്ച് നിൽക്കുന്നതുമായ ശബ്ദത്തെ മലയാളവ്യാകരണത്തിൽ ദ്യോതകം എന്ന് പറയുന്നു.
ദ്യോതകത്തിന്‌ രണ്ട് വകഭേദങ്ങളുണ്ട്.
അവ അവ്യയം , നിപാതം എന്നിവയാണ്‌.
പക്ഷേ വ്യാകരണത്തിൽ കൂടുതലായി ദ്യോതകത്തിന്റെ മൂന്ന് ഭാഗങ്ങളെക്കുറിച്ചാണ്‌ പറയുന്നത്.
അവ ഗതി , ഘടകം , വ്യാക്ഷേപകം എന്നീ പേരുകളിൽ അറിയപ്പെടുന്നു.
പറ്റി, കുറിച്ച് എന്നിവ ദ്യോതകങ്ങൾക്ക് ചില ഉദാഹരണങ്ങളാണ്‌.
കുറച്ചുകൂടി വിശദമാക്കിയാൽ, അവനെ കുറിച്ച്, അതിനെ കുറിച്ച്, അതിനെ പറ്റി തുടങ്ങിയവ.
ദ്രവ ഓക്സിജൻ ഇംഗ്ലീഷ് വിലാസം https://ml.wikipedia.org/wiki/Liquid_oxygen ഒരു ബീക്കറിൽ സൂക്ഷിച്ചിരിക്കുന്ന ദ്രവ ഓക്സിജൻ (ഇളം സിയാൻ ദ്രാവകം).
ശക്തമായ കാന്തത്തിലേക്ക് ഒരു ബീക്കറിൽ നിന്ന് ദ്രവ ഓക്സിജൻ ഒഴിക്കുമ്പോൾ, ഓക്സിജൻ അതിന്റെ പാരാമാഗ്നെറ്റിസം കാരണം കാന്തധ്രുവങ്ങൾക്കിടയിൽ താൽക്കാലികമായി തങ്ങിനിൽക്കുന്നു.
എയറോസ്പേസ്, അന്തർവാഹിനി , വാതക വ്യവസായങ്ങളിൽ അല്ലെങ്കിൽ മെഡിക്കൽ (സിലിണ്ടറിൽ സൂക്ഷിക്കാൻ മാത്രമാണ് ദ്രവരൂപം) ഉപയോഗത്തിന് ഉപയോഗിക്കുന്ന ഓക്സിജന്റെ ദ്രാവക രൂപമാണ് ദ്രവ ഓക്സിജൻ എന്ന് അറിയപ്പെടുന്നത്.
ഇതിന്റെ പൊതു ഉപയോഗത്തിലുള്ള ഇംഗ്ലീഷ് പേര് ആണ് ലിക്വിഡ് ഓക്സിജൻ ( LOx , LOX, LOXygen അല്ലെങ്കിൽ Lox എന്നിങ്ങനെ ചുരുക്കി വിളിക്കുന്നു).
1926-ൽ റോബർട്ട് എച്ച്. ഗോഡാർഡ് കണ്ടു പിടിച്ച ഇത് ആദ്യത്തെ ദ്രാവക-ഇന്ധന റോക്കറ്റിൽ ഓക്സിഡൈസറായി ഉപയോഗിച്ചു, ഈ പ്രയോഗം ഇന്നും തുടരുന്നു.
ഓക്സിജന്റെ ദ്രവീകരണം വലിയ അളവിൽ സംഭരണവും എളുപ്പത്തിൽ കൊണ്ടുപോകുന്നതും സാധ്യമാക്കുന്നു.
ഭൌതിക ഗുണങ്ങൾ
ദ്രവ ഓക്സിജൻ ഇളം സിയാൻ നിറമുള്ള ശക്തമായ പാരാമാഗ്നറ്റിക് പദാർഥം ആണ്.
1.141 kg/L (1.141 g/ml) ഡെൻസിറ്റി ഉള്ള ദ്രവ ഓക്സിജൻ ദ്രാവക ജലത്തേക്കാൾ അല്പം സാന്ദ്രതയുള്ളതാണ്.
ഇതിന്റെ ഫ്രീസിങ് പോയന്റ് 54.36 K (218.79 °C) യും, തിളനില 90.19 K (−182.96 °C; −297.33 °F) യും ആണ്.
ദ്രവ ഓക്സിജന്റെ എക്സ്പാൻഷൻ അനുപാതം 1:861 ആയതിനാൽ, ഇത് ശ്വസന ഓക്സിജനുള്ള ഒരു സ്രോതസ്സായും ഉപയോഗിക്കുന്നു.
ഇതിന്റെ ക്രയോജനിക് സ്വഭാവം കാരണം, ദ്രാവക ഓക്സിജൻ അത് സ്പർശിക്കുന്ന വസ്തുക്കൾ അങ്ങേയറ്റം പൊട്ടുന്നതാക്കാൻ കാരണമാകും.
ദ്രവ ഓക്സിജൻ വളരെ ശക്തമായ ഓക്സിഡൈസിംഗ് ഏജന്റാണ്.
ജൈവവസ്തുക്കൾ ദ്രവ ഓക്സിജനിൽ വേഗത്തിലും ഊർജ്ജസ്വലതയിലും കത്തും.
കൂടാതെ, ദ്രാവക ഓക്സിജൻ കുതിർക്കുകയാണെങ്കിൽ, കൽക്കരി ബ്രിക്കറ്റുകൾ, കാർബൺ ബ്ലാക്ക് മുതലായ ചില വസ്തുക്കൾ തീപ്പൊരികൾ പതിച്ചാൽ പ്രവചനാതീതമായി പൊട്ടിത്തെറിച്ചേക്കാം.
അസ്ഫാൽറ്റ് ഉൾപ്പെടെയുള്ള പെട്രോകെമിക്കലുകളും പലപ്പോഴും ഈ സ്വഭാവം പ്രകടിപ്പിക്കുന്നു.
ദ്രവ ഓക്സിജന്റെ സാധാരണ മർദ്ദത്തിലെ സർഫസ് ടെൻഷൻ 13.2 ഡൈൻ/സെന്റിമീറ്ററാണ്.
ഉപയോഗങ്ങൾ അഫ്ഗാനിസ്ഥാനിലെ ബാഗ്രാം എയർഫീൽഡിൽ ലോക്ക്ഹീഡ് മാർട്ടിൻ സി-130 ജെ സൂപ്പർ ഹെർക്കുലീസ് വിമാനത്തിലേക്ക് ദ്രവ ഓക്സിജൻ കൈമാറുന്ന യുഎസ് എയർഫോഴ്സ് ടെക്നീഷ്യൻ.
വാണിജ്യ വ്യവസായങ്ങളിൽ , ദ്രവ ഓക്സിജനെ ഒരു വ്യാവസായിക വാതകമായി (ഇൻഡസ്ട്രിയൽ ഗ്യാസ്) തരംതിരിച്ചിരിക്കുന്നു, ഇത് വ്യാവസായിക, മെഡിക്കൽ ആവശ്യങ്ങൾക്കായി വ്യാപകമായി ഉപയോഗിക്കുന്നു.
വായുവിൽ സ്വാഭാവികമായി കാണപ്പെടുന്ന ഓക്സിജനിൽ നിന്ന്, ഒരു ക്രയോജനിക് എയർ സെപ്പറേഷൻ പ്ലാന്റിലെ ഫ്രാക്ഷണൽ ഡിസ്റ്റിലേഷൻ വഴി ദ്രവ ഓക്സിജൻ ലഭിക്കുന്നു.
ഓക്സിഡൈസർ എന്ന നിലയിലും ആശുപത്രികളിലും ഉയർന്ന ഉയരത്തിലുള്ള വിമാനങ്ങളിലും ശ്വസിക്കുന്നതിനുള്ള വാതക ഓക്സിജന്റെ സ്രോതസ് ആയി ഉപയോഗിക്കാനുമുള്ള ദ്രവ ഓക്സിജന്റെ തന്ത്രപരമായ പ്രാധാന്യം വ്യോമസേന വളരെക്കാലം മുൻപ് തന്നെ തിരിച്ചറിഞ്ഞിട്ടുണ്ട്.
1985 ൽ അമേരിക്കൻ വ്യോമസേന യുഎസ്എഎഫ് എല്ലാ പ്രധാന ഉപഭോഗ കേന്ദ്രങ്ങളിലും സ്വന്തമായി ഓക്സിജൻ ഉൽപാദന സൌകര്യങ്ങൾ നിർമ്മിക്കാനുള്ള ഒരു പരിപാടി ആരംഭിച്ചു.
റോക്കറ്റ് പ്രൊപ്പല്ലന്റായി കേപ് കാനവെറലിലെ സ്പേസ് എക്സിന്റെ ലിക്വിഡ് ഓക്സിജൻ ബോൾ
ബഹിരാകാശ റോക്കറ്റ് പ്രൊപ്പല്ലന്റായി ഉപയോഗിക്കുന്ന ഏറ്റവും സാധാരണമായ ക്രയോജനിക് ലിക്വിഡ് ഓക്സിഡൈസർ പ്രൊപ്പല്ലന്റാണ് ദ്രവ ഓക്സിജൻ.
ഇത്  സാധാരണയായി ദ്രവ ഹൈഡ്രജൻ, മണ്ണെണ്ണ അല്ലെങ്കിൽ മീഥെയ്ൻ എന്നിവയുമായി സംയോജിപ്പിച്ച് ഉപയോഗിക്കുന്നു.
ദ്രാവക ഇന്ധനമുള്ള ആദ്യത്തെ റോക്കറ്റിൽ ഇന്ധനമായി ഉപയോഗിച്ചത് ദ്രവ ഓക്സിജൻ ആയിരുന്നു.
രണ്ടാം ലോകമഹായുദ്ധത്തിലെ വി-2 മിസൈൽ, എ-സ്റ്റോഫ്, സൌർസ്റ്റോഫ് എന്നീ പേരുകളിൽ ദ്രവ ഓക്സിജൻ ഉപയോഗിച്ചു.
1950-കളിൽ ശീതയുദ്ധകാലത്ത് അമേരിക്കയുടെ റെഡ്സ്റ്റോൺ, അറ്റ്ലസ് റോക്കറ്റുകളും സോവിയറ്റ് ആർ-7 സെമിയോർക്ക ദ്രവ ഓക്സിജൻ ഉപയോഗിച്ചിരുന്നു.
പിന്നീട്, 1960കളിലും 1970കളിലും അപ്പോളോ സാറ്റേൺ റോക്കറ്റുകളും സ്പേസ് ഷട്ടിൽ പ്രധാന എഞ്ചിനുകളും ദ്രവ ഓക്സിജൻ ഉപയോഗിച്ചു.
2020ൽ താഴെ പറയുന്നവ ഉൾപ്പടെ പല റോക്കറ്റുകളും ദ്രവ ഓക്സിജൻ ഉപയോഗിച്ചിരുന്നു.